Cuneiform Tablet Kt 94/k 1686 (AKT 6a 144)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šùr-ma a-na a-lá-ḫi-im šé-ep-IŠTAR ù a-šùr-kà-ší-id qí-bi-ma 6 me-at 3 ku-ta-nu ŠÀ.BA 1 me-at ku-ta-nu ta-ar-dí-ú-tum a-ḫa-ma 15 ku-ta-nu SIG₅ DIRI ŠÀ.BA 3 ku-ta-nu ša i-na ku-nu-uk ili₅-we-da-ku kà-an-ku-ni i-a-tí-ma i-lu-ku a-ḫa-ma 46 {TÚG}a-bar-ni-ú lu kam-sú-tum lu ni-ib-ra-ru ša ku-ta-ni SIG₅ wa-at-ru-tum ŠU.NÍGIN 6 me-at 84 TÚG.ḪI.A e-zi-ib ša kà-ṣa-ri 20 GÚ AN.NA ku-nu-ku ù 5 ma-na.TA it-ra-sú qá-dum AN.NA qá-tim 34 ANŠE.ḪI.A ṣa-lá-mu ú ú-nu-sú-nu 2 TÚG ša sá-e-tim 2 ma-na KÙ.BABBAR ṣa-ru-pá-am 8 ku-sí-a-tim ma-al-ku-a-tim 2 bu-ra-e SIG₅ 1 GÚ ḫu-ša-e 6 me-at sà-am-ru-a-tim ŠÀ.BA 86 wa-ar-qá-tum 1 BANEŠ Ì.GIŠ 0.5 BANEŠ ri-iš-tum 0.33333 ma-na 2 GÍN sà-am-tám 1 me-at sí-kà-an šar-ri-im <big_gap> ša 2 GÍN <big_gap> ù 2 <big_gap> 3 ma-na sí-pá-ra-tim <big_gap> du-ul-ba-tim 2 ma-na <big_gap> 2 BANEŠ a-za-pu-ru 30 ma-na e-ri-nu-um ù ša-na-tum 10 na-ru-uq <big_gap> wa-at-ra-tum a-na zi-za-an <big_gap> 2 a-za-mì-lá-an mì-ma a-nim a-<gap> <big_gap>-ma a-dí-in 2 TÚG ša šé-ep-IŠTAR 3 TÚG ša a-šùr-kà-ší-id 3 TÚG ša šu-nu-nu 2 TÚG ša a-ta-ta 3 TÚG ša lu-lu 2 TÚG ša a-šùr-SIPA ŠU.NÍGIN 17 ku-ta-nu áp-qí-id i-na TÚG.ḪI-tí-a 1 me-at ku-ta-ni tár-dí-ú-tim 35 ku-ta-ni SIG₅ DIRI 46 a-bar-ni-e kà-am-sú-tum ú ni-ib-ra-ru ša ku-ta-ni SIG₅ wa-at-ru-tim ŠU.NÍGIN me-at 81 ku-ta-nu pá-zi-ra-ma i-na tí-me-el-ki-a li-ni-id-ú ší-tí TÚG.ḪI.A <big_gap> ù AN.NA-ki-a a-na kà-ni-iš-ki šé-ri-ba-ma ki-ma ú-nu-tí i-na É.GAL-lim ur-da-ni 6 GÚ AN.NA ù 30 ku-ta-ni qá-tám ša ki-ma i-a-tí a-na en-num-be-lim li-dí-nu-ma ša 55.66666 ma-na KÙ.BABBAR ṣa-ru-pì-im ṭup-pu-šu mì-ma li-iḫ-ri-mu mì-ma kà-ṣa-ri iš-tí en-um-a-šùr ù a-lá-ḫi-im a-na bu-ru-uš-ḫa-dim lu a-na tí-ir-ḫu-mì-it lu a-na tí-iš-mu-ur-na a-li KÙ.BABBAR 1 GÍN té-pá-ša-ni i-na ša-ḫa-at en-um-a-šùr ù a-lá-ḫi-im i-zi-za-ma KÙ.BABBAR 10 ma-na ep-ša-nim-ma pá-ni-a-ma a-na kà-ni-iš šé-bi₄-lá-nim KÙ.BABBAR 1 GÍN a-na DAM.GÀR lá tù-ša-ra